Queer to Queer Humanitarianism: Identity, activism and transnational benevolence among LGBT+ refugees and asylum seekers in Rome and Copenhagen
Independent Research Fund Denmark
Dansk Institut for Internationale Studier (DIIS)
Hver år fordrives tusindvis af mennesker på grund af homofobi og transfobi. En progressiv LGBT+ og menneskerettighedsdagsorden får nogen til at søge beskyttelse i Europa. Her støder en universalistisk rettighedskultur dog sammen med en stadigt stigende anti-immigrationsdagsorden, der har skabt et hul i beskyttelsessystemet. Det har skabt grobund for en ny type civilsamfundsorganisationer (CSOer) i det humanitære arbejde. Dette projekt undersøger to CSOer der arbejder med ’queer’ migranter og asylansøgeres særlige sårbarheder i Europa (i Italien og Danmark). Med en stor variation blandt deres medlemmer, en iboende politisk natur og et transnationalt udsyn, udgør disse CSOer velegnede cases til en undersøgelse af nye former for humanitær intervention. Projektet fokuserer på de udfordringer medlemmer af organisationerne konfronteres med og undersøger, hvordan de anvender LGBT+ kategorier til at skabe mening, relatere sig til hinanden og operationalisere konkrete humanitære aktioner, sidstnævnte både i forhold til at yde konkret humanitær bistand og bidrage til mere langsigtede ændringer for LGBT+ personers rettigheder i og udenfor Europa. På et mere teoretisk niveau reflekterer projektet over det humanitære arbejdes muligheder i en på samme tid globaliseret og grænsedragende verden.
Research Education (PhD) / Forskeruddannelse uden for universiteterne / grant